***GIMNAZIJA SESVETE - KURIKULUM kulturne i javne djelatnosti školske knjižnice* 2017. / 2018 . – Ruža Jozić, stručna suradnica školska knjižničarka**

|  |  |
| --- | --- |
| **1. Aktivnost** | **Izložba i prezentacija uz 130. godina rođenja prvog hrvatskog nobelovca - Lavoslava Leopolda Ružičke (13. 9. 1887.)** |
| **Odgojno-obrazovni**  **ciljevi** | Upoznati učenike s važnim osobama i događajima iz nacionalne prošlosti, kulture i znanosti te ukazati na njihov doprinos razvoju društva i znanosti. |
| **Namjena aktivnosti** | Obilježiti 130. obljetnicu rođenja prvog hrvatskog nobelovca kemičara Lavoslava Leopolda Ružičke, pojačati interes učenika za bolje upoznavanje i vrednovanje hrvatskog doprinosa razvoju znanosti u europskim i svjetskim okvirima. |
| **Nositelji aktivnosti** | Knjižničarka Ruža Jozić i prof. kemije Ines Bosak, Marijana Jurković |
| **Način realizacije** | **Izložba** na glavnom panou škole - tematski plakati posvećeni životu i radu našeg nobelovca, izložba knjiga iz područja kemije, nobelovci, časopisi koji se bave ovom tematikom - u školskoj čitaonici.  **Prezentacija –** rad učenika3. razreda i upoznavanje s radom našeg nobelovca i doprinos razvoju svjetske medicinske znanosti. |
| **Vrijeme realizacije** | **RUJAN: Izložba 13. – 22. 9. 2017.** |
| **Način vrednovanja i postignuti rezultati** | Učenici će moći vrednovati važnost znanstvenih otkrića hrvatskog kemičara i njihov utjecaj na razvoj kemije i farmaceutske industrije. |
| **Detaljan troškovnik** | Materijal za izložbu pripremit ćemo od vlastitih sredstava, izraditi veliki portret Lavoslava Ružičke, osmisliti o vlastitom trošku, a prezentaciju pripremaju učenici 3. razreda. |
| **2. Aktivnost** | ***Dan europske kulturne baštine* 23. 9. – uz 800. obljetnicu posvećenja Zagrebačke katedrale (1217.), posjet *Riznici Zagrebačke katedrale*** |
| **Ciljevi aktivnosti** | Upoznati učenike s kulturnom baštinom svoga grada te bogatstvom i raznolikošću kulturnog naslijeđa Hrvatske. Prikazati dio hrvatskog nacionalnog kulturnog identiteta u odnosu na kulturne identitete europskih zemalja, na primjeru Zagrebačke katedrale, uz 800 godina njezina posvećenja (1217.). |
| **Namjena aktivnosti** | Pojačati interes učenika za bolje upoznavanje i vrednovanje hrvatske kulturne baštine - zaštićeni spomenici kulture, njihovo očuvanje i vrednovanje; zavičajna baština i spomenici. Ove godine usmjerit ćemo učenike na istraživanje o povijesti Zagrebačke katedrale, njezinim graditeljima, umjetničkim stilovima, slavnim osobama sahranjenim u katedrali, *Riznici Zagrebačke katedrale* i sl. |
| **Nositelji aktivnosti** | Knjižničarka Ruža Jozić, profesorice povijesti: Sonja Batinić, Suzana Pešorda i Ljiljana Kovačić, vjeroučiteljica Marta Vunak i prof. likovne umj. Ina Jozić. |
| **Način realizacije** | Pripremiti izložbu o povijesti Zagrebačke katedrale i Riznici Zagrebačke katedrale. Uključiti veći broj učenika koji će posjetiti Katedralu i Riznicu, istražiti njihovu povijest, pripremiti izložbu i prezentirati sve istraženo. Posjetiti izložbu *Misno ruho crkve Sv. Franje* u Vugrovcu, postavljenoj u Muzeju Prigorja u Sesvetama, jer su poznati *štikeri* iz Vugrovca izrađivali zlatovezom misno ruho za potrebe Zagrebačke katedrale kroz protekla stoljeća. Uz prigodno predavanje sve predstaviti pred Božić. |
| **Vrijeme realizacije** | **Od RUJNA do PROSINCA 2017. ( 22. 9. – 20. 12. 2017.)** |
| **Način vrednovanja i postignuti rezultati** | Učenike koji rade na istraživanju, izradi plakata, letaka i prezentacija, nagraditi dobrom ocjenom za samostalne radove, javno ih pohvaliti i predstaviti njihove radove drugim učenicima škole i roditeljima. |
| **Detaljan troškovnik** | Plakate i letke za izložbu izradit će učenici u suradnji s knjižničarkom i profesorima povijesti i likovne umjetnosti o vlastitom trošku škole, a predavanje dogovoriti s katedralnim svećenicima i čuvaricom zbirke *Riznica Zagrebačke katedrale.* |
| **3. Aktivnost** | **Predstavljanje knjige *Moj novac, moja budućnost*, uz Svjetski dan štednje - 31. listopada** |
| **Ciljevi aktivnosti** | Uz čitalačku, informacijsku, digitalnu, medijsku i ostale pismenosti, poraditi na financijskoj pismenosti naših učenika, kako bi postali svjesni i odgovorni građani u financijskom poslovanju, kako osobnom i obiteljskom, tako i na radnom mjestu. |
| **Namjena aktivnosti** | Predstaviti učenicima besplatni udžbenik osobnih financija za srednje škole koju je izdala udruga Štedopis - *Moj novac, moja budućnost*, autori: prof. dr. sc. Marijana Ivanov, doc. dr. sc. Dajana Barbić i doc. dr. sc. Andrea Razum s Ekonomskog fakulteta u Zagreba. |
| **Nositelji aktivnosti** | Knjižničarka, profesorica PIG-a Ljiljana Dujmović i razrednici. |
| **Način realizacije** | Predstavljanje knjige učenicima, kroz razgovor i radionicu u prostoru škole, a zainteresirani učenici dobivaju besplatan primjerak knjige. |
| **Vrijeme realizacije** | **LISTOPAD - 30. 10. 2017. u 13 sati** |
| **Način vrednovanja i postignuti rezultati** | Svojim odgovornim ponašanjem, trošenjem novca, štednjom, pa i prvom zaradom preko učeničkog servisa, učenici će pokazati svoj odnos prema novcu, znat će bolje cijeniti ono što roditelji i društvo ulažu u njih i njihovo obrazovanje. |
| **Detaljan troškovnik** | Predavanje organiziramo preko Udruge za financijsko obrazovanje Štedopis, pa je za učenike besplatno, a priručnik je besplatan za sve zainteresirane učenike. |
| **4. Aktivnost** | ***MJESEC HRVATSKE KNJIGE 2017.* Akcija *DANAS ČITAMO!*** |
| **Ciljevi aktivnosti** | - Cilj nam je potaknuti učenike na popularizaciju knjige i čitanja, praćenjem suvremene beletristike domaćih i stranih autora, popularno-znanstvene literature i publicistike; razviti kod učenika pozitivan odnos prema knjizi.  ***-*** *Mjesec hrvatske knjige 2017*. počinjemo uključenjem u akciju svih hrvatskih knjižnica, 23. 10. 2017. s motom ***DANAS TI ČITAM***!, zajedničkim čitanjem učenika i profesora, čime želimo potaknuti učenike da više čitaju i upoznaju vrhunska djela klasika svjetske i hrvatske književnosti, osobito ona koja nisu u programu obavezne lektire. |
| **Namjena aktivnosti** | Akcija čitanja namijenjena je svim učenicima koji vole čitanje iz užitka, kao i profesorima koji se žele uključiti u ovu aktivnost. Tako će svi zainteresirani moći izložiti svoje osvrte i preporuke za pročitane knjige, kao putokaz drugima. Posebnu pažnju posvetit ćemo čitanju knjiga Marije Jurić Zagorke, čiju 60. obljetnicu smrti obilježavamo krajem studenoga 2017. |
| **Nositelji aktivnosti** | Knjižničarka i aktiv hrvatskog jezika i književnosti (prof. Marija Križanac, Ana Vugdelija, Mira Križan, Draženka Čutura i Željka Župan Vuksan) |
| **Način realizacije** | Učenici će u suradnji s knjižničarkom i prof. hrv. jezika pripremiti knjige za čitanje u akciji ***Danas čitamo.*** U čitaonici postavljamo izložbu o književnom i novinarskom radu Marije Jurić Zagorke, a učenici 1. razreda posjetit će *Memorijalni stan M. Jurić Zagorke*, Dolac 8, Zagreb.  Održat ćemo književni susret u suradnji s knjižnicom Sesvete, autorica Evelina Rudan – knjiga *Vile s Učke –* 9. 11. 2017.  U Mjesecu hrvatske knjige učenici 2. razreda posjetit će Interliber; učenici 3. razreda posjetit će memorijalnu *Kuću Šenoa*, a učenici 4. razreda *Krležin Gvozd*. |
| **Vrijeme realizacije** | **15. LISTOPADA – 15. STUDENOGA** |
| **Način vrednovanja i postignuti rezultati** | Nagraditi učenike dobrom ocjenom za zalaganje u predstavljanju pročitanih knjiga, a njihovi osvrti i razmišljanja o pročitanim knjigama bit će izloženi u čitaonici. |
| **Detaljan troškovnik** | Sve knjige učenici i nastavnici moći će posuditi u školskoj knjižnici ili u KGZ-u, izložbu pripremamo vlastitim sredstvima. Za posjet odabranim memorijalnim mjestima dobit ćemo povoljne ulaznice za grupni posjet učenika i profesora. |
| **5. Aktivnost** | **DAN SJEĆANJA na žrtvu Vukovara 18. 11. 1991.**  **- 26. obljetnica pada Vukovara** |
| **Ciljevi aktivnosti** | Potaknuti učenike u slobodnim aktivnostima i povijesnoj grupi na prikupljanje i proučavanje materijala o Domovinskom ratu; razvijati domoljublje, znati cijeniti žrtvu generacija prije nas; razvijati suživot i toleranciju prema dugima. |
| **Namjena aktivnosti** | Ukazati na važnost dokumentacijskog materijala, osobito onoga koji se čuva u arhivima i muzejima, a dokumentira i proučava Domovinski rat. |
| **Nositelji aktivnosti** | Profesori povijesti, razrednici i knjižničarka. |
| **Način realizacije** | Učenici prvih razreda posjetili su Vukovari upoznali žrtvu koju je podnio grad i njegovi žitelji za slobodu i samostalnost RH.  Pripremiti izložbu *Vukovar u srcu*, od prikupljenog materijala i radova učenika (tekstovi, poezija, dojmovi) u predvorju škole.  Zapaliti svijeće u spomen na sve poginule u Domovinskom ratu (17. 11. 2017.)  Predavanje za učenike o *Domovinskom ratu* (termin i predavača naknadno). |
| **Vrijeme realizacije** | **STUDENI** - Izložba i paljenje svijeća **17. 11. 2017.** |
| **Način vrednovanja i postignuti rezultati** | Učenici će biti pohvaljeni i nagrađeni dobrim ocjenama iz nastave povijesti ili hrvatskog jezika za svoje radove i prezentacije, a njihove radove iskoristit ćemo za izložbu na velikom panou u predvorju škole. |
| **Detaljan troškovnik** | Prikupljanje materijala, izradu plakata, prezentacija i postav izložbe radimo od vlastitih sredstava škole, a predavanje ćemo dobiti besplatno u suradnji s autorom ili HMDC Domovinskog rata. |
| **6. Aktivnost** | **Noć muzeja (UNESCO) 2018. posvećujemo hrvatskom slikaru minijatura Juliju Kloviću, uz 520. oblj. rođenja (1498.-1578.)** |
| **Ciljevi aktivnosti** | UNESCO-vu *Noć muzeja* 2018. posvetiti hrvatskom slikaru Juliju Kloviću. Upoznati i predstaviti učenicima hrvatskog renesansnog majstora minijaturnog slikarstva Julija Klovića i njegovo najpoznatije djelo *Časoslov Farnese*,molitvenu knjigu koju je u Rimu Klović oslikavao devet godina (1537. - 1546.), a stoljećima zaokuplja pozornost likovnih kritičara, zbog čega Klovića nazivaju - *Michelangelo sitnoslikarstva.* |
| **Namjena aktivnosti** | Ukazati na važnost i značenje najznamenitijeg slikara minijatura u renesansnom razdoblju, Julija Klovića, koji je radio za najistaknutije mecene svoga doba, za kralja Ludovika II., za obitelj Grimani i Farnese, u Perugi, Veneciji, Parmi i Rimu. Svoje hrvatsko podrijetlo isticao je potpisujući se Don Iulio Clouio di Crouatia.  Potaknuti učenike likovne grupe da se i oni okušaju u toj likovnoj tehnici. |
| **Nositelji aktivnosti** | Knjižničarka i prof. likovne umjetnosti |
| **Način realizacije** | Istražiti život i rad Julija Klovića u stručnoj literaturi i mrežnim izvorima;  posuditi *Katalog izložbe Julije Klović* iz narodne Knjižnice Sesvete;  postaviti izložbu u školskoj čitaonici: Život Julija Klovića i minijature *Časoslova Farnese,* a učenici 2. razreda pripremit će prezentaciju o slavnom slikaru;  Likovna grupa pripremit će likovne radove: inicijale, minijature i tonda (crteži u obliku kruga), po uzoru na J. Klovića. |
| **Vrijeme realizacije** | **SIJEČANJ 2018.** |
| **Način vrednovanja i postignuti rezultati** | Nagraditi učenike likovne grupe dobrom ocjenom, koji će se angažirati u pripremi ove izložbe, izradi prezentacije i likovnih radova. |
| **Detaljan troškovnik** | Izložbu, likovne radove učenika i ostali materijal pripremit ćemo o vlastitom trošku škole. |
| **7. Aktivnost** | ***MJESEC HRVATSKOG JEZIKA* (21. veljače do 17. ožujka 2018.)** |
| **Ciljevi aktivnosti** | U ***Mjesecu hrvatskog jezika*** obilježiti *Međunarodni dan materinskog jezika* (UNESCO) 21. veljače, koji posvećujemo književniku Matiji Antunu Relkoviću, uz 220. obljetnicu smrti (22. 1. 1798.).  Uz *Dane hrvatskog jezika* (11.-17. 3.) (Hrvatski sabor), posvećujemo književniku Petru Preradoviću, najplodnijem pjesniku ilirskog preporodnog doba, uz 200. obljetnicu njegova rođenja (19. 3. 1818.), jer hrvatski jezik, rodoljublje, vjera i uspjesi nadahnjivali su pjesnika Petra Preradovića u njegovom radu. |
| **Namjena aktivnosti** | Učenici će u ovom periodu posvetiti veću pozornost važnosti hrvatskoga jezika, jezikoslovnom i književnom radu M. A. Relkovića – prosvjetitelja 18. st.; kao i Petru Preradoviću, jednom od najutjecajnijih književnika Ilirskog pokreta, borcu za hrvatski jezik i književnost na materinjem jeziku, koji je pjesmom slavio ljepotu jezika jer je upravo u jeziku vidio i budućnost naroda iz kojega je ponikao. |
| **Nositelji aktivnosti** | Knjižničarka, profesori hrvatskog jezika (Mira Križan i Draženka Čutura) i prof. povijesti Željko Švađumović (rođen u mjestu Davor, kao i Relković) |
| **Način realizacije** | Uz 220. obljetnicu smrti M. A. Relkovića postaviti izložbu – *Slavonica,* usporediti vrijeme i događaje u kojima je živio Relković sa današnjim stanjem u Slavoniji; približiti učenicima Relkovićev jezik i književno stvaralaštvo.  Uz 200. obljetnicu rođenja književnika Petra Preradovića pripremiti izložbu i recital poezije ***Jezik roda moga***, posvećen Preradoviću i hrvatskom jeziku. |
| **Vrijeme realizacije** | **VELJAČA i OŽUJAK 2018.** |
| **Način vrednovanja i postignuti rezultati** | Učenike koji su uključeni u istraživanje života i rada ovih književnika, koji pripremaju prezentacije i izložbu o književnicima Relkoviću i Preradoviću, kao i izvođače recitala, nagraditi dobrom ocjenom i pohvaliti za njihov rad. |
| **Detaljan troškovnik** | Sve aktivnosti provodimo vlastitim sredstvima škole, sudionici i akteri su učenici u suradnji s profesorima, što ne iziskuje neka veća sredstva, samo vrijeme, volju i kreativnost. |
| **8. Aktivnost** | **Obilježavanje *Svjetskog dana poezije*, 21. ožujka – recital duhovne poezije *POZIV DRAGOM ISUSU*, ususret Uskrsu** |
| **Ciljevi aktivnosti** | Ovogodišnji *Svjetski dan poezije* – 21. 3., posvetit ćemo nadolazećem velikom kršćanskom blagdanu Uskrsu i u očekivanju Velikog tjedna učenici će s prof. hrvatskog jezika pripremiti recital duhovne poezije pod nazivom *Poziv dragome Isusu* – izbor naših pjesnika Nikole Šopa, Rajmunda Kuparea, uz misli Majke Tereze, Sv. Franje i sl. |
| **Namjena aktivnosti** | U ovoj aktivnosti osobito su angažirani učenici dramske skupine KAOS, kao i recitatori, a namijenjena je svim učenicima škole, u povodu dana Velikog tjedna i kršćanskog blagdana Uskrsa. |
| **Nositelji aktivnosti** | Knjižničarka, profesorice hrvatskog jezika (Draženka Čutura, Marija Križanac, Ana Vugdelija i Željka Župan Vuksan) i dramska skupina KAOS. |
| **Način realizacije** | Učenici će u suradnji s prof. hrvatskog jezika istražiti u školskoj knjižnici antologije duhovne poezije i odabrati naslove pjesama koje će govoriti.  Recital organiziramo za sve učenike škole, uz glazbenu pratnju našega školskog zbora i prof. Nikole S. Jambrošića.  Ususret Uskrsu u školskoj knjižnici bit će postavljena prigodna izložba. |
| **Vrijeme realizacije** | **OŽUJAK 2018.** |
| **Način vrednovanja i postignuti rezultati** | Izvođače ovog recitala pohvaliti ili nagraditi dobrom ocjenom za aktivan rad u kulturnim aktivnostima škole. |
| **Detaljan troškovnik** | Uz ovu aktivnost knjižničarka i prof. hrvatskog jezika počastit će slasticama učenike recitatore i članove dramske skupine sredstvima škole ili kolačima iz vlastite izrade. |
| **9. Aktivnost** | **Za *Dan hrvatske knjige* (22. 4.) - izložba uz 510. obljetnicu rođenja književnika Petra Zoranića (r. 1508. u Zadru); Uz *Svjetski dan knjige* (23. 4.) - Dan darivanja knjiga** |
| **Ciljevi aktivnosti** | Upoznati vrijednosti materinjeg jezika i pisane kulture svoga naroda.  Ovogodišnji *Dan hrvatske knjige* (22. 4.), posvetit ćemo hrvatskom renesansnom pjesniku Petru Zoraniću. Upoznati učenike s radom i književnim stvaralaštvom našeg renesansnog književnika. Želimo ukazati na Zoranića kao pisca i pjesnika, kao izvorni glas iz naše neizbrisive i slavne prošlosti, sagledati znanje i svestranost renesansnih ljudi. Uz *Svjetski dan knjige* organizirat ćemo dan darivanja knjigom i cvijetom, kako je nekada bilo uz blagdan Sv. Jurja (23. 4.) |
| **Namjena aktivnosti** | Istraživanje o P. Zoraniću provest će učenici 2. razreda, a svoj rad predstavit će drugim učenicima na zajedničkoj izložbi istraženog materijala, uz *Dan hrvatske knjige* (22. 4.), pod nazivom *Zoranićev perivoj slave.*  Akciju darivanja knjiga želimo približiti učenicima škole i potaknuti darivanje u svakodnevnom životu, od darovanog osmijeha, poklonjene lijepe riječi, do darova za ljude u potrebi i nevolji. |
| **Nositelji aktivnosti** | Knjižničarka, profesori hrv. jezika (Željka Župan Vuksan i Draženka Čutura) |
| **Način realizacije** | Istraživački rad učenika: Zoranićev književni rad, prezentacija o Zoraniću i izložba u školskoj knjižnici *Zoranićev perivoj slave* koju priprema školska knjižničarka s učenicima 2. razreda.  Akciju darivanja knjiga organizirat ćemo uz *Svjetski dan knjige* (i blagdan Sv. Jurja, 23. 4.) s učenicima 2. razreda u školskoj knjižnici, u suradnji s prof. hrvatskog jezika ili uz Valentinovo. |
| **Vrijeme realizacije** | **TRAVANJ 2018.** |
| **Način vrednovanja i postignuti rezultati** | Za svoj istraživački rad učenici dobivaju pohvale i dobre ocjene iz nastave a njihovi radovi se predstavljaju na zajedničkoj izložbi. |
| **Detaljan troškovnik** | Sve aktivnosti provodimo i ostvarujemo iz vlastitih sredstava škole. |
| **10. Aktivnost** | **Uz Međunarodni dan muzeja (18. 5.) i Dan grada Zagreba (31. 5.), izložba *Ivan Meštrović i Zagreb*** |
| **Ciljevi aktivnosti** | Potaknuti intelektualnu znatiželju učenika za istraživanjem u nastavi. Učenici 3. razreda istražit će spomenike Ivana Meštrovića u gradu Zagrebu, fotografirati ih, opisati i pripremiti za izložbu Ivan Meštrović i Zagreb, koju priređujemo u povodu Dana grada Zagreba. |
| **Namjena aktivnosti** | Ovo istraživanje namijenjeno je svim učenicima škole, radi poticanja i boljeg upoznavanja kulturnih spomenika i znamenitosti svoga grada. Želimo potaknuti učenike da nauče „čitati grad“, promatrati oko sebe simboliku prošlosti utkanu u spomenicima i kulturnoj baštini, ali i da rade na očuvanju baštine za buduće naraštaje. |
| **Nositelji aktivnosti** | Knjižničarka, prof. lik. umjetnosti Ina Jozić i učenici. |
| **Način realizacije** | Izložbu *IVAN MEŠTROVIĆ I ZAGREB -* radovi o životu i stvaralaštvu kipara Ivana Meštrovića u Zagrebu – pripremaju knjižničarka i prof. likovne umjetnosti.  Reprodukcije Meštrovićevih djela – likovne radove, uradit će učenici likovne grupe s prof. Inom Jozić. Predstavljanje knjige Barbare Vujanović *Meštrovićev znak u Zagrebu*, održati uz Dan grada Zagreba. |
| **Vrijeme realizacije** | **SVIBANJ 2018.** |
| **Način vrednovanja i postignuti rezultati** | Učenike uključene u ove aktivnosti pohvaliti ili nagraditi dobrom ocjenom. |
| **Detaljan troškovnik** | Izložbu pripremiti vlastitim sredstvima škole. Sami ćemo napraviti fotokopije, a likovne reprodukcije Meštrovićevih djela napravit će učenici likovne grupe o trošku škole. |

U svom radu školska knjižničarka će surađivati s voditeljima svih stručnih aktiva u školi, stručnim suradnicima i svim zainteresiranim za provođenje kulturne i javne djelatnosti škole.

U lokalnoj zajednici i dalje ćemo uspješno provoditi kulturne aktivnosti u suradnji s Knjižnicom Sesvete – suradnik Ivan Babić; Narodnim sveučilištem Sesvete; Muzejom Prigorja u Sesvetama, kao i s kulturnim institucijama u gradu Zagrebu: NSK, KGZ, HAZU, muzeji, galerije, kazališta, nakladničke kuće i sl.

Kroz školsku godinu školska će knjižničarka provesti i druge kulturne aktivnosti, obilježiti važne obljetnice ili međunarodne dane, izložbom, susretom, recitalom, kreativnom radionicom ili nekom drugom aktivnošću s učenicima, kao što su**:**

* Međunarodni dan pismenosti - 8. 9.
* Europski dan jezika - 26. 9.
* Interliber, sajam knjiga - 8. – 13. 11.
* Dan sjećanja na žrtve Holokausta - 27. 1.
* Valentinovo - 14. 2.
* Svjetski dan pjesništva - 21. 3.
* Svjetski dan voda - 22. 3.
* Svjetski dan zdravlja - 7. 4.
* Svjetski dan knjige - 23 4.
* Dan Hrvatskog sabora - 30. 5.
* Dan grada Zagreba - 31. 5.

**Zagreb, rujan 2017.**

Knjižničarka : Ruža Jozić, dipl. komp. i dipl. bibl.